Diari Oficial de la Generalitat Valenciana


Sumari del DOGV 1337, del 02-07-1990 (1990/818077)

ORDRE de 5 de juny de 1990, de la Conselleria de Cultura, Educació i Ciència, per la qual es convoquen ajudes per a la realització de treballs d'investigació dins del Pla d'Estudis del Valencià Actual.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/05/(2)/dof/vci/html**

### Dades del document

Número de DOGV
:   1337

Data del DOGV
:   02-07-1990

Secció del DOGV
:   DISPOSICIONS GENERALS

Número del document
:   1990/818077


Data del document
:   05-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de juny de 1990, de la Conselleria de Cultura, Educació i Ciència, per la qual es convoquen ajudes per a la realització de treballs d'investigació dins del Pla d'Estudis del Valencià Actual.  
L'Ordre de 31 de març de 1986 (DOGV núm. 368, de 2 d'abril) obria als investigadors valencians un canal per a poder aprofundir el coneixement de l?idioma propi de la Comunitat Valenciana en compliment del mandat que arreplega la Llei de la Generalitat Valenciana 4/1983, d'Us i Ensenyament del Valencià, segons la qual aquesta té un compromís irrenunciable en la defensa del patrimoni cultural de la comunitat autònoma i, d'una manera especial, en la recuperació del valencià, llengua històrica i pròpia del nostre poble que constitueix la més peculiar senya d'identitat. En aquest sentit, la Conselleria de Cultura, Educació i Ciència es pro posa continuar el Pla d'Estudis del Valencià Actual per ta de contribuir eficaçment a un estudi científic del nostre idioma i del seu entorn sociolingüístic.  
L'adjudicació d'aquestes ajudes s'ofereix a tots els investigadors i està subjecta a les clàusules que s'indiquen a continuació.  
En consideració a aquests motius i en ús de les facultat que em confereix l'article 35 de la Llei 5/1983, de 30 de desembre, del Govern Valencià  
ORDENE:  
Article primer  
Es convoca concurs públic per a la concessió d'ajudes que tenen com a objecte l'elaboració de treballs dins del Pla d'Estudis del Valencià Actual i s'aproven les bases per les qual es regeix aquesta convocatòria, que s'inclouen com a annex d'aquesta Ordre.  
Article segon  
Aquestes ajudes se sufragaran a càrrec de la línia pressupostària 401/000/90, programa 422.50 del pressupost de la Generalitat Valenciana per a 1990.  
DISPOSICIONS FINALS  
Primera  
S'autoritza la Secretaria General d'aquesta Conselleria perquè dicte les resolucions necessàries per al desplegament i l'execució d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 5 de juny de 1990.  
El Conseller de Cultura, Educació i Ciència,  
ANTONIO ESCARRE I ESTEVE  
ANNEX  
Bases per a la concessió d'ajudes per a la realització de treballs d'investigació dins del Pla d'Estudis del Valencià Actual.  
Primera  
Els sol·licitants hauran de reunir les condicions següents:  
a) ser espanyol.  
b) acreditar coneixements suficients per a la investigació de la llengua.  
Les sol·licituds podran presentar-se individualment o per equips de treball. Si la sol·licitud la feia un equip de treball, s'entendrà que actua com a representant de l'equip el membre que figure en primer lloc; si, per alguna causa, aquest membre abandonava L'equip, s'entendrà que la representació passa al segon, i així successivament.  
Segona  
La sol·licitud, on s'ha de fer constar el nom del projecte de treball, ha d'anar adreçada al Gabinet d'ús del Valencià i, juntament amb una memòria explicativa d'aquest, s'ha de presentar al Registre General de la Conselleria de Cultura, Educació i Ciència o als corresponents serveis territorials d'Alacant, Castelló i València, o per qualsevol dels procediments que estableix l'article 66 de la Llei de Procediment Administratiu, en el termini de vint dies comptadors a partir de la publicació d'aquesta convocatòria en el Diari Oficial de la Generalitat Valenciana, a la qual s'adjuntarà la documentació següent:  
- titulació del o dels sol·licitants,  
- currículum d'aquests,  
- tota la documentació complementària que els aspirants consideren oportuna.  
Tercera  
Amb aquesta convocatòria per a l'estudi científic del nostre idioma la Conselleria de Cultura, Educació i Ciència es proposa continuar els estudis encetats en les convocatòries anteriors sobre els diferents nivells de la llengua des del punt de vista històric, descriptiu i normatiu i també la potenciació dels estudis sobre la toponímia de les nostres terres.  
En aquest sentit se seleccionaran, prioritàriament, els projectes de treball al voltant dels aspectes següents:  
1. Confecció d'unes amplies unitats sobre el nivell morfosintàctic de la llengua.  
2. Estudi diacrònic, acompanyat de documentació històrica, sobre noms de poblacions de la Comunitat Valenciana, especialment d'aquells més discutits, i proposta de normalització.  
3. Toponímia menor d'una població o d'una comarca de la Comunitat Valenciana. Es valoraran prioritàriament els projectes sobre zones amb major índex de despoblació i sobre zones poc estudiades fins ara.  
4. Estudi diacrònic i normalització actual del nom dels accidents geogràfics, la xarxa de comunicacions, la xarxa hidrogràfica, les costes, etc. de la Comunitat Valenciana.  
5. Estudis referents al llenguatge administratiu, especialment aquells que vagen dirigits a la conformació del llenguatge administratiu local.  
6. Estudis terminològics, preferentment aquells que incidesquen en la fixació d'un lèxic científico-tècnic.  
Quarta  
Els aspirants que vulguen realitzar alguns d'aquests treballs han de presentar una memòria explicativa del projecte que constarà d'una descripció de l'estudi, les etapes de realització, la metodologia i la bibliografia que hi empraran. Si es tractava d'un treball que, per la seua extensió o per alguna altra causa, no podia cenyir-se als terminis temporals establerts en aquestes bases, caldrà fer-ne constar en el projecte el termini necessari i la justificació d'aquest.  
Cinquena  
La presentació del treball està concebuda en dues fases:  
1ª. En el mes de març de 1991 s'hauran de presentar els materials a partir dels quals es pretén fer-ne la redacció definitiva. A aquests materials haurà d'adjuntar-se un informe succint de l'activitat realitzada.  
2ª. Dins del mes d'octubre de l'any 1991 s'haurà d'haver lliurat la redacció definitiva del treball. Aquest s'haurà de presentar en valencià i per duplicat.  
De la quantitat assignada a cada treball seleccionat es lliurarà un 30% a la presentació dels materials a partir dels quals es pretén realitzar-ne la redacció definitiva. La quantitat restant es farà efectiva quan es lliurarà l'estudi complet.  
S'entén que el primer pagament és a compte, condicionat a la presentació de la redacció final del treball, si aquesta no arribava a efectuar-se, l'adjudicatari quedaria obligat a tornar la quantitat rebuda.  
Sisena  
Per a l'adjudicació dels projectes d'estudi i l'avaluació del compliment dels compromisos adquirits es crea una comissió amb la composició següent:  
President: El cap del Gabinet d'ús del Valencià;  
Vocals:  
- El cap de la Unitat d'Assessorament Lingüístic.  
- El tècnic en Estudis i Publicacions de la Unitat d'Assessorament Lingüístic.  
- El tècnic en Llenguatges Específics de la Unitat d'Assessorament Lingüístic.  
- El cap del Servei de Política Científica de la Direcció General d'Ensenyaments i Investigacions.  
- Secretari: Un funcionari del Gabinet d'Us del Valencià.  
La comissió valorarà, igualment, si cap dels adjudicataris pot gaudir d'un termini superior al marcat en la base cinquena per a fer el treball.  
Setena  
La comissió esmentada en la base sisena tindrà les funcions següents:  
1. Estudiar els projectes presentats i els currículums dels sol·licitants, tenint en compte L'informe del Consell de Política Científica i Tecnològica de la Generalitat Valenciana.  
2. Fer una proposta de resolució al secretari general de la Conselleria de Cultura, Educació i Ciència.  
3. Després de la concessió de les ajudes, tindrà com a missió fer el seguiment dels treballs i proposar al secretari general d'aquesta conselleria el que considere convenient sobre la marxa dels estudis.  
Vuitena  
La Secretaria General de la Conselleria de Cultura, Educació i Ciència dictarà una resolució que es publicarà en el Diari Oficial de la Generalitat Valenciana, on s'indicaran els projectes que hauran estat seleccionats entre els presentats, i la quantitat assignada; també s'hi especificarà si cap beneficiari gaudirà d'un termini superior al marcat en aquestes bases per a la confecció del treball.  
També podrà declarar deserta, totalment o en part, l'adjudicació dels projectes de treball si considerava que cap dels presentats no s'adequava a les bases d'aquesta convocatòria.  
Novena  
La Conselleria de Cultura, Educació i Ciència podrà suspendre qualsevol d'aquests projectes de treball i podrà reclamar les quantitats percebudes quan hi haja, per part del beneficiari, incompliment d'aquestes bases.  
Si l'estudi presentat no s'adequava a les característiques del projecte o no reunia suficient rigor científic, a criteri de la comissió de selecció i seguiment, aquesta Conselleria es reserva el dret de reconsiderar la quantitat assignada per tal d'ajustar-la a la realitat del treball.  
Deu  
Els treballs realitzats seran propietat de la Conselleria de Cultura, Educació i Ciència, la qual es reserva el dret de publicar-los, en tot o en part.  
Si en el termini de dos anys no els publicava, els autors queden lliures de publicar-los pel mitjà que consideren convenient, però fent constar-hi el patrocini de la Conselleria de Cultura, Educació i Ciència.  
Onze  
La concurrència a aquesta convocatòria en comporta l'acceptació de les bases.  
El fet d'haver gaudit de la concessió D'algun d'aquests projectes D'investigació no implica cap tipus de relació laboral amb la Generalitat Valenciana.


Còpia Permalink ELI